হিমোডায়ালিসিস

হিমোডায়ালিসিস () হল বৃক্ক অকার্যকর হয়ে যাওয়া ব্যক্তির রক্ত শোধন করার একটি পদ্ধতি।

যে বায়োফিজিক্যাল পদ্ধতিতে একটি নির্দিষ্ট দ্রবণের কেলাস পদার্থের ক্ষুদ্র অণুর কণাগুলি কোলয়েড পদার্থের বৃহৎ অণুকণা থেকে প্রভেদক ভেদ্য পর্দার মধ্য দিয়ে ব্যাপন ক্রিয়ার সাহায্যে পৃথক করা যায় তাকে ডায়ালাইসিস বা ঝিল্লি বিশ্লেষণ বলে। রক্তের ক্ষেত্রে এর প্রয়োগ ঘটানো হলে, তার নাম হয় হিমোডায়ালিসিস (হিমো = রক্ত)।

হিমোডায়ালিসিসে সাহায্যকারী যন্ত্রটির নাম হিমোডায়ালাইজার বা চলতি কথায় কৃত্রিম বৃক্ক।

মূলতত্ত্ব

মানুষের রক্ত থেকে নাইট্রোজেনঘটিত দূষিত পদার্থ বৃক্কের মাধ্যমে বাইরে বেরিয়ে যেতে পারে। এর ফলে আমাদের রক্ত দূষিত বর্জ্য পদার্থ থেকে মুক্ত থাকে। যদি বৃক্ক ঠিকমতো কাজ না করে তবে দূষিত পদার্থ গুলি রক্তে জমতে থাকে, যা মানুষটাকে অসুস্থ করে তোলে, এমনকি এর ফলে মানুষ মারা যেতে পারে। যখন মানুষের বৃক্কের ক্রিয়া ব্যাহত হয় তখন শরীরকে সুস্থ রাখার জন্য রক্তের শোধন দরকার হয়। তাই এর প্রয়োগ ঘটানো হয়।

গঠন ও কার্যপ্রণালী

ডায়ালাইজারের আসল অংশটি এমনভাবে তৈরি যে একটি অর্ধভেদ্য পর্দা (যেমন সেলোফেন কাগজ) দ্বারা পৃথককৃত নলবিশেষ যার দুদিক দিয়ে দু'রকম তরল বাহিত হতে পারে। এক্ষেত্রে পর্দার এক দিক দিয়ে রোগীর রক্ত চালনা করা হয় এবং অপরদিক দিয়ে ডায়ালাইজেট দ্রবণ চালনা করা হয়। রোগীর দেহ থেকে যেকোনো একটি নির্দিষ্ট ধমনী থেকে ০°সে. উষ্ণতায় রক্ত তঞ্চকবিরোধী পদার্থ যোগ করে (যেমন হেপারিন), বের করে যন্ত্রে চালনা করা হয়। ডায়ালাইজেট দ্রবণের গাঢ়ত্ব রক্তের সাথে সমান হলেও তাতে নাইট্রোজেনঘটিত বর্জ্য পদার্থগুলি অনুপস্থিত থাকে। তাই ব্যাপন ক্রিয়ায় অর্ধভেদ্য পর্দার সূক্ষ্ম ছিদ্র দিয়ে নাইট্রোজেনঘটিত বর্জ্য পদার্থগুলি বেশি ঘনত্ব থেকে কম ঘনত্বে চলে যায় ও রক্ত পরিশুদ্ধ হয়। পুনরায় রক্ত দেহের তাপমাত্রা মতো উষ্ণ করে ও অ্যান্টিহেপারিন যুক্ত করে শিরায় প্রবেশ করানো হয়।

ইতিহাস

প্রসারতা
২০১১ সালে মার্কিন হাসপাতালগুলিতে হিমোডায়ালিসিসটি সম্পাদিত সবচেয়ে সাধারণ পদ্ধতিগুলির মধ্যে একটি ছিল, যা ৯০৯,০০০ জনের মধ্যে ঘটেছিল (প্রতি ১০,০০০ জনসংখ্যায় ২৯জন)। এটি ১৯৯৭ থেকে ৬৮% বৃদ্ধি পেয়েছিল, যখন সেখানে ৪৭৩,০০০ রোগী ছিলেন। এটি ছিল ৪৫-৬৪ বছর বয়সী রোগীদের জন্য পঞ্চম সবচেয়ে সাধারণ পদ্ধতি।

অসুবিধা
স্বাধীনতা সীমাবদ্ধ করে, কারণ এই পদ্ধতির মধ্য দিয়ে লোকেরা সরবরাহের প্রাপ্যতার কারণে ঘুরে বেড়াতে পারে না
উচ্চ জলের গুণমান এবং বিদ্যুতের মতো আরও সরবরাহের প্রয়োজন
ডায়ালিসিস মেশিনের মতো নির্ভরযোগ্য প্রযুক্তি প্রয়োজন
পদ্ধতিটি জটিল এবং প্রয়োগের জন্য আরও জ্ঞান থাকা প্রয়োজন
ডায়ালাইসিস মেশিন সেট আপ এবং পরিষ্কার করার জন্য সময় প্রয়োজন, এবং মেশিন এবং সংশ্লিষ্ট কর্মীদের সাথে খরচ ও একটা বড় বিষয়।
অণুজীব সংক্রমণ ঘটার সম্ভাবনা থাকে। 
রক্তচাপের তারতম্য ঘটে হৃদরোগ হবার সম্ভাবনা থাকে। এছাড়া রক্তচাপে ঘাটতি হলে বমি-বমি ভাব, ঘুম কমে যাওয়া, শরীরে দুর্বলতা, মাথা ব্যথা, হাত-পায়ে ব্যথা দেখা যায়।
রক্ত তঞ্চন প্রক্রিয়ায় সমস্যা সৃষ্টি করতে পারে।
ভিটামিন বি৯ বা ফলিক অ্যাসিডের ঘাটতি দেখা দিতে পারে।
রক্তে লবণের পরিমাণে বদল আসতে পারে, যা পরে স্নায়বিক ও পেশিগত রোগ সৃষ্টি করতে পারে।

তথ্যসূত্র

বহিঃসংযোগ

Your Kidneys and How They Work – (American) National Institute of Diabetes and Digestive and Kidney Diseases (NIDDK), NIH.
Treatment Methods for Kidney Failure – (American) National Institute of Diabetes and Digestive and Kidney Diseases (NIDDK), NIH.
Treatment Methods for Kidney Failure: Hemodialysis – (American) National Kidney and Urologic Diseases Information Clearinghouse, NIH.

বৃক্কের রোগ
বৃক্ক বৈকল্যের চিকিৎসা
শারীরিক বর্জ্য অপসারণ
ঝিল্লি প্রযুক্তি